
讞讜诇讬谉 住讜 注"讗 - 驻讬专讜砖 砖讟讬讬谞讝诇抓

讜讗讜诪专讬诐: 讘诪讗讬 拽诪讬驻诇讙讬 [讘诪讛, 讘讗讬讝讛 诪拽专讛 讞诇讜拽讬诐] 转谞讗 讚讘讬 [讛转谞讗 诪讘讬转 诪讚专砖讜] 砖诇 专讘, 砖砖谞讛 讗转 讛讘专讬讬转讗 讛专讗砖讜谞讛 (诇注讬诇 住讛,讗), 讜转谞讗 讚讘讬 [讜讛转谞讗 诪讘讬转 诪讚专砖讜] 砖诇 专' 讬砖诪注讗诇? 讘讞讙讘 砖专讗砖讜 讗专讜讱 拽诪讬驻诇讙讬 [讞诇讜拽讬诐 讛诐], 砖诇讚注转 转谞讗 讚讘讬 专讘 讛讜讗 讗住讜专, 讜诇讚注转 转谞讗 讚讘讬 专' 讬砖诪注讗诇 讛讜讗 诪讜转专.


 讜诪驻专讟讬诐:  转谞讗 讚讘讬 [讛转谞讗 诪讘讬转 诪讚专砖讜] 砖诇 专讘 住讘专 [住讘讜专] 砖讻讱 讬砖 诇讚专讜砖 讗转 讛讻转讜讘讬诐: "讗转 讝讛 转讗讻诇讜 讜讻讜' 讗砖专 诇讜 讻专注讬诐 诪诪注诇 诇专讙诇讬讜 诇谞转专 讘讛谉 注诇 讛讗专抓" (讜讬拽专讗 讬讗, 讻讗) 鈥� 讛专讬 讝讛 讻诇诇, "讗专讘讛" "住诇注诐" "讞专讙讜诇" "讞讙讘", 讜讙诐 "诇诪讬谞讛讜" 讛讻转讜讘 讗讞专 讻诇 讗讞讚 诪讛诐 鈥� 讻诇 讗讞讚 诪讛诐 讛讜讗 驻专讟, 讜诇驻讬 讻诇诇讬 诪讚专砖 讛讛诇讻讛 讻诇诇 讜驻专讟 鈥� 讗讬谉 讘讻诇诇 讗诇讗 诪讛 砖讘驻专讟, 讜谞诪爪讗 砖专拽 讚诪讬谞讬讛 [诪讛 砖讛讜讗 诪讬谞讜] 砖诇 讻诇 讗讞讚 诪谉 讛驻专讟讬诐 讛诪驻讜专砖讬诐 讘讻转讜讘 鈥� 讗讬谉 [讻谉], 讟讛讜专, 讗讘诇 讻诇 讚诇讗讜 讚诪讬谞讬讛 [砖讗讬谞讜 诪讬谞讜] 鈥� 诇讗. 讜诪"诪讬谞讛讜" 砖谞讗诪专 讗讞专讬 讻诇 讗讞讚 诪谉 讛驻专讟讬诐 讛讜讗 诪专讘讬 讚讚诪讬 诇讬讛 [诪专讘讛 讗转 诪讛 砖讚讜诪讛 诇讜] 诪砖谞讬 爪讚讚讬谉, 讻诇讜诪专, 专拽 诪讛 砖讛讜讗 讚讜诪讛 诇讜 诇讙诪专讬. 讜讛讜讗讬诇 讜诇讻诇 讗讞讚 诪谉 讛驻专讟讬诐 讛诪驻讜专砖讬诐 讘讻转讜讘 讬砖 专讗砖 拽爪专, 谞诪爪讗 砖讞讙讘 砖专讗砖讜 讗专讜讱 讗住讜专 讘讗讻讬诇讛.


讜讗讬诇讜 转谞讗 讚讘讬 [讛转谞讗 诪讘讬转 诪讚专砖讜] 砖诇 专' 讬砖诪注讗诇 住讘专 [住讘讜专] 砖讻讱 讬砖 诇讚专讜砖 讗转 讛讻转讜讘: "讗砖专 诇讜 讻专注讬诐" 鈥� 讛专讬 讝讛 讻诇诇, "讗专讘讛" "住诇注诐" "讞专讙讜诇" "讞讙讘" 鈥� 驻专讟, "诇诪讬谞讛讜" 讛讗诪讜专 讘讻诇 讗讞讚 诪讛诐 鈥� 讞讝专 讜讻诇诇, 讜讗诐 讻谉 讬砖 诇谞讜 讻诇诇 讜驻专讟 讜讻诇诇, 讜诇驻讬 讻诇诇讬 诪讚专砖 讛讛诇讻讛 鈥� 讗讬 (讗讬谉) 讗转讛 讚谉 讗诇讗 讻注讬谉 讛驻专讟, 讜诪专讘讬 讻诇 讚讚诪讬 诇讬讛 讘讞讚 爪讚 [讜诪专讘讛 讻诇 砖讚讜诪讛 诇讜, 诇驻专讟, 讗驻讬诇讜 讘爪讚 讗讞讚], 讻诇讜诪专, 砖讬砖 诇讜 讗专讘注讛 住讬诪谞讬诐, 砖讛讜讗 讛爪讚 讛诪砖讜转祝 诇讻诇 讛讞讙讘讬诐 砖讛讝讻讬专 讛讻转讜讘 讘诪驻讜专砖, 诇诪专讜转 砖专讗砖讜 讗专讜讱.


 讜转讜讛讬诐: 诇讚注转 转谞讗 讚讘讬 专' 讬砖诪注讗诇, 讻讬爪讚 谞讬转谉 诇讚专讜砖 讻讗谉 讘诪讬讚转 讻诇诇 讜驻专讟 讜讻诇诇?  讜讛讗 诇讗 讚诪讬 讻诇诇讗 拽诪讗 诇讻诇诇讗 讘转专讗 [讜讛专讬 讗讬谞讜 讚讜诪讛 讛讻诇诇 讛专讗砖讜谉 诇讻诇诇 讛讗讞专讜谉]! 砖讻谉 讻诇诇讗 拽诪讗 [讛讻诇诇 讛专讗砖讜谉] 鈥� "讗砖专 诇讜 讻专注讬诐 诪诪注诇 诇专讙诇讬讜" 讗诪专 专讞诪谞讗 [讗诪专讛 讛转讜专讛], 讚讗讬转 诇讬讛 讗讻讜诇 讚诇讬转 诇讬讛 诇讗 转讬讻讜诇 [讻诇 砖讬砖 诇讜 讻专注讬讬诐 讗讻讜诇, 砖讗讬谉 诇讜 讻专注讬讬诐 讗诇 转讗讻诇], 讜诪砖诪注 砖讗讬谉 爪讜专讱 讘住讬诪谞讬诐 谞讜住驻讬诐, 讜讗讬诇讜 讻诇诇讗 讘转专讗 [讛讻诇诇 讛讗讞专讜谉], "诇诪讬谞讛讜", 诪诇诪讚 砖讗讬谞诐 讻砖专讬诐 注讚 讚砖讜讜 [砖讬讛讬讜 砖讜讜讬诐] 讘讗专讘注讛 住讬诪谞讬谉, 讻驻讬 砖诇诪讚谞讜 诪谉 讛爪讚 讛砖讜讜讛 砖讘讻讜诇诐!


 讜诪砖讬讘讬诐:  转谞讗 讚讘讬 [讛转谞讗 诪讘讬转 诪讚专砖讜] 砖诇 专' 讬砖诪注讗诇 讘讻诇诇讬 讜驻专讟讬 讻讬 讛讗讬 讙讜讜谞讗 讚讗讬谉 [讘讻诇诇讬诐 讜驻专讟讬诐 讻讙讜谉 讝讛 讛讜讗 讚谉], 砖诇诪专讜转 砖讛讻诇诇讬诐 讗讬谞诐 砖讜讜讬诐 讛讜讗 讚谉 讘诪讬讚转 讻诇诇 讜驻专讟 讜讻诇诇. 讜诪注讬专讬诐: 讜讚讗诪专讬谞谉 谞诪讬 讘注诇诪讗 讚讚讗讬谉 转谞讗 讚讘讬 [讜诪讛 砖讗谞讜 讗讜诪专讬诐 讘讻诇诇, 讘讻诪讛 诪拽讜诪讜转 讘转诇诪讜讚, 砖讚谉 讛转谞讗 诪讘讬转 诪讚专砖讜] 砖诇 专' 讬砖诪注讗诇 讘讻诇诇讬 讜驻专讟讬 讻讬 讛讗讬 讙讜讜谞讗 [讘讻诇诇讬诐 讜驻专讟讬诐 讻讙讜谉 讝讛], 讚讘专 讝讛 谞诇诪讚 诪讛讻讗 [诪讻讗谉].


讜讚谞讬诐 讘诪讛 砖讗诪专 诪专 [讛讞讻诐], 讛转谞讗 讚讘讬 专' 讬砖诪注讗诇 讘住讜祝 讛讘专讬讬转讗: 诪"讞讙讘" 砖谞讝讻专 讘驻住讜拽 讝讛 诇诪讚谞讜 砖讗讬谞讜 讻砖专 注讚 砖讬讛讗 砖诪讜 讞讙讘. 讜讬砖 诇砖讗讜诇: 讗讬 (讗诐) 砖诪讜 讞讙讘 讬讻讜诇 讬讛讗 讻砖专 讙诐 讗诐 讗讬谉 讘讜 讻诇 讛住讬诪谞讬谉 讛诇诇讜 讛诪砖讜转驻讬诐 诇诪讬谞讬诐 讛诪驻讜专砖讬诐 讘驻住讜拽 鈥� 讗专讘注讛 专讙诇讬诐 讜讗专讘注 讻谞驻讬讬诐, 讜拽专爪讜诇讬讬诐, 讜讻谞驻讬讜 讞讜驻讬诐 讗转 专讜讘讜? 转诇诪讜讚 诇讜诪专 "诇诪讬谞讛讜" 鈥� 注讚 砖讬讛讜 讘讜 讻诇 讛住讬诪谞讬谉 讛诇诇讜. 讜砖讜讗诇讬诐: 讜讗诐 讗讬谉 讘讜 讻诇 讛住讬诪谞讬谉 讛诇诇讜 诪讛讬讻讗 转讬转讬 [诪讛讬讻谉 转讘讜讗, 转诇诪讚] 砖讬讛讬讛 诪讜转专? 讛诇讗 讗专讘讛 讜讞专讙讜诇 讻转讬讘 [谞讗诪专 转讞讬诇讛], 讜讬砖 讘讛诐 讻诇 讗讜转诐 住讬诪谞讬诐!


 讜诪砖讬讘讬诐:  讗讬 诇讗 讻转讬讘 [讗诐 诇讗 讛讬讛 讻转讜讘] 住诇注诐 鈥� 讛讬讬转讬 诪驻专砖 讻讚拽讗诪专转 [讻诪讜 砖讗转讛 讗讜诪专]. 讛砖转讗 讚讻转讬讘 [注讻砖讬讜 砖谞讗诪专] 住诇注诐, 诪诪谞讜 诇诪讚谞讜 诇专讘讜讬讬 [诇专讘讜转] 讝讛 砖专讗砖讜 讗专讜讱, 讜讗讬谞讜 讚讜诪讛 诇讻诇 讛驻专讟讬诐 讛诪谞讜讬讬诐 讘驻住讜拽 讝讛, 讗诐 讻谉 讗讬诪讗 诇讬专讘讬 谞诪讬 讻诇 讚讛讜 [讗诪讜专 砖谞专讘讛 讙诐 讻谉 讻诇 砖讛讜讗], 讙诐 讝讛 砖讗讬谉 讘讜 住讬诪谞讬诐 讗诇讛, 讗诐 砖诪讜 讞讙讘 鈥� 注诇 讻谉 拽讗 诪砖诪注 诇谉 [诪砖诪讬注 诇谞讜] 砖诇讗.


 讜砖讜讗诇讬诐 注诇 住转讬专讛 砖讬砖 诇讻讗讜专讛 讘讬谉 讛讘专讬讬转讜转: 诪讗讬 砖谞讗 讛转诐 讚讗诪专转 [讘诪讛 砖讜谞讛 砖诐 讘讘专讬讬转讗 砖诇 转谞讗 讚讘讬 专讘 砖讗转讛 讗讜诪专]: 住诇注诐 鈥� 讝讛 专砖讜谉, 讞专讙讜诇 鈥� 讝讛 谞讬驻讜诇. 讜诪讗讬 砖谞讗 讛讻讗 讚讗诪专转 [讜诪讛 砖讜谞讛 讻讗谉 讘讘专讬讬转讗 砖诇 转谞讗 讚讘讬 专' 讬砖诪注讗诇 砖讗诪专转]: 住诇注诐 鈥� 讝讛 谞讬驻讜诇, 讞专讙讜诇 鈥� 讝讛 专砖讜谉? 讜诪砖讬讘讬诐: 诪专 讻讬 讗转专讬讛 讜诪专 讻讬 讗转专讬讛 [讞讻诐 讝讛 讻诇砖讜谉 诪拽讜诪讜 讜讞讻诐 讝讛 讻诪拽讜诪讜].


讗 砖谞讬谞讜 讘诪砖谞讛: 讜讘讚讙讬诐 讻诇 砖讬砖 诇讜 住谞驻讬专 讜拽砖拽砖转. 转谞讜 专讘谞谉 [砖谞讜 讞讻诪讬诐]: 讗讬谉 诇讜 注讻砖讬讜 拽砖拽砖讬诐 讜注转讬讚 诇讙讚诇 诇讗讞专 讝诪谉, 讻讙讜谉 讛住讜诇转谞讬转 讜讛注驻讬讗谉, 砖讗讬谉 诇讛诐 拽砖拽砖讬诐 讘爪注讬专讜转诐 鈥� 讛专讬 讝讛 诪讜转专. 讜讻谉 讗诐 讬砖 诇讜 拽砖拽砖讬诐 注讻砖讬讜 讜注转讬讚 诇讛砖讬专谉 讘砖注讛 砖讛讜讗 注讜诇讛 诪谉 讛诪讬诐, 讻讙讜谉

